CELEX: 32018R2033
Language: lt
Date: 2018-10-18 00:00:00
Title: 2018 m. spalio 18 d. Komisijos deleguotasis reglamentas (ES) 2018/2033, kuriuo nustatomas 2019–2021 m. tam tikrai demersinių išteklių žvejybai pietvakarių vandenyse taikomas išmetimo į jūrą mažinimo planas

21.12.2018   
               
               
                  LT
               
               
                  Europos Sąjungos oficialusis leidinys
               
               
                  L 327/1
               
            
         KOMISIJOS DELEGUOTASIS REGLAMENTAS (ES) 2018/2033
         2018 m. spalio 18 d.
         kuriuo nustatomas 2019–2021 m. tam tikrai demersinių išteklių žvejybai pietvakarių vandenyse taikomas išmetimo į jūrą mažinimo planas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 6 dalį ir 18 straipsnio 1 ir 3 dalis,
         kadangi:
         
                     (1)
                  
                  
                     Reglamentu (ES) Nr. 1380/2013 siekiama palaipsniui sustabdyti visos ES žvejybos laimikio išmetimą į jūrą nustatant įpareigojimą iškrauti rūšių, kurioms taikomi laimikio limitai, žuvų laimikį;
                  
               
                     (2)
                  
                  
                     Reglamento (ES) Nr. 1380/2013 15 straipsnio 6 dalyje Komisija įgaliojama deleguotaisiais aktais ne ilgesniam kaip trejų metų pradiniam laikotarpiui (kuris gali būti pratęstas iš viso dar trejiems metams) priimti išmetimo į jūrą mažinimo planus, remdamasi bendromis rekomendacijomis, kurias parengė valstybės narės, pasikonsultavusios su atitinkamomis patariamosiomis tarybomis;
                  
               
                     (3)
                  
                  
                     Belgija, Ispanija, Nyderlandai, Portugalija ir Prancūzija turi tiesioginių žvejybos pietvakarių vandenyse valdymo interesų. Deleguotuoju reglamentu (ES) 2015/2439 (2) Komisija nustatė 2016–2018 m. tam tikrai demersinių išteklių žvejybai pietvakarių vandenyse taikomą išmetimo į jūrą mažinimo planą, kuris panaikintas ir pakeistas Komisijos deleguotuoju reglamentu (ES) 2016/2374 (3), atsižvelgiant į bendrą rekomendaciją, kurią 2016 m. pateikė Belgija, Ispanija, Nyderlandai, Portugalija ir Prancūzija. Deleguotasis reglamentas (ES) 2016/2374 iš dalies pakeistas Komisijos deleguotuoju reglamentu (ES) 2018/44 (4);
                  
               
                     (4)
                  
                  
                     pasikonsultavusios su Pietvakarių vandenų patariamąja taryba, Belgija, Ispanija, Nyderlandai, Portugalija ir Prancūzija 2018 m. gegužės 31 d. Komisijai pateikė naują bendrą rekomendaciją. Iš atitinkamų mokslo įstaigų buvo gauta mokslinės informacijos, ją peržiūrėjo Žuvininkystės mokslo, technikos ir ekonomikos komitetas (ŽMTEK) (5). Atitinkamos priemonės aptartos 2018 m. rugsėjo 11 d. vykusiame ekspertų grupės susitikime, kuriame dalyvavo 28 valstybių narių ir Komisijos atstovai, o stebėtojo teisėmis – Europos Parlamento atstovai;
                  
               
                     (5)
                  
                  
                     Į Deleguotąjį reglamentą (ES) 2016/2374 įtraukta įpareigojimo iškrauti laimikį išimtis, taikoma norveginiams omarams, sužvejojamiems demersiniais tralais Tarptautinės jūrų tyrinėjimo tarybos (ICES) 8 ir 9 parajoniuose, nes turimi moksliniai duomenys rodė galimą didelį išgyvenamumą, atsižvelgiant į žvejybos įrankių, kuriais žvejojami šios rūšies individai, žvejybos praktikos ir ekosistemos charakteristikas. ŽMTEK savo vertinime (6) padarė išvadą, jog 2016–2018 m. atlikti naujausi bandymai ir tyrimai rodo, kad išgyvenamumo rodikliai patenka į ankstesniais bandymais nustatytą išgyvenamumo rodiklių intervalą. Taigi, atsižvelgiant į tai, kad aplinkybės nepasikeitė, tą išgyvenamumu grindžiamą išimtį reikėtų palikti ir pietvakarių vandenų demersinių išteklių žvejybai skirtame 2019–2021 m. išmetimo į jūrą mažinimo plane;
                  
               
                     (6)
                  
                  
                     išsamūs moksliniai duomenys apie rombinių rajožuvių, ICES 8 ir 9 parajoniuose sužvejojamų visais žvejybos įrankiais, išgyvenamumą yra surinkti ne iš visų išimtimi besinaudojančių laivyno segmentų ir jų derinių. Tačiau iš esmės laikoma, kad išgyvenamumas yra didelis (išskyrus kelias išimtis), tik reikia pateikti daugiau informacijos. Norint surinkti šiuos duomenis žvejyba turėtų būti tęsiama, taigi, Komisijos nuomone, išimtis turėtų būti suteikta, tačiau valstybės narės turėtų būti įpareigotos pateikti atitinkamus duomenis, kad ŽMTEK galėtų visapusiškai įvertinti išimties pagrįstumą, o Komisija atlikti peržiūrą. Tiesioginių valdymo interesų turinčios valstybės narės kasmet iki gegužės 31 d. turėtų pateikti: a) parengtas išgyvenamumo didinimo ir ŽMTEK nustatytų duomenų spragų užpildymo veiksmų gaires, kurias kasmet vertintų ŽMTEK, ir b) metines pažangos ataskaitas ir visus su išgyvenamumu susijusių programų pakeitimus ar patikslinimus;
                  
               
                     (7)
                  
                  
                     tiriant rombinių rajožuvių išgyvenamumą, nustatyta, kad rajų gegučių (Leucoraja naevus) išgyvenamumas gerokai mažesnis nei kitų rūšių, o apie tai surinktos mokslinės žinios ne tokios patikimos. Tačiau, jeigu išimtis šiai rūšiai visai nebūtų taikoma, žvejyba ir, savo ruožtu, tolesnis tikslių duomenų rinkimas taptų negalimi. Todėl Komisija mano, kad ši išimtis turėtų būti suteikta tik vieniems metams ir kad skubos tvarka reikėtų parengti naujus tyrimus ir naujas išgyvenamumo didinimo priemones, kurie kuo greičiau ir ne vėliau kaip iki 2019 m. gegužės 31 d. turėtų būti pateikti įvertinti ŽMTEK;
                  
               
                     (8)
                  
                  
                     naujojoje bendroje rekomendacijoje siūloma išgyvenamumu grindžiama išimtis, taikoma raudonpelekiams pagelams, ICES 9a kvadrate žvejojamiems smulkiosios žvejybos įrankiams priskiriama ūda Voracera. Valstybės narės pateikė mokslinių duomenų, kad parodytų į jūrą išmetamų raudonpelekių pagelų išgyvenamumą. Duomenys buvo pateikti ŽMTEK ir jis padarė išvadą, kad išimtis gerai pagrįsta. Todėl ta išimtis turėtų būti įtraukta į naująjį 2019–2021 m. išmetimo į jūrą mažinimo planą;
                  
               
                     (9)
                  
                  
                     naujojoje bendroje rekomendacijoje taip pat siūloma išgyvenamumu grindžiama išimtis, taikoma raudonpelekiams pagelams, ICES 10 parajonyje žvejojamiems kabliukais ir ūdomis. Valstybės narės pateikė mokslinių duomenų, kad parodytų raudonpelekių pagelų išgyvenamumą vykdant šią žvejybą. Duomenys buvo pateikti ŽMTEK ir jis padarė išvadą, kad išimtis gerai pagrįsta. Todėl ta išimtis turėtų būti įtraukta į naująjį 2019–2021 m. išmetimo į jūrą mažinimo planą;
                  
               
                     (10)
                  
                  
                     į Deleguotąjį reglamentą (ES) 2016/2374 įtrauktos Reglamento (ES) Nr. 1380/2013 15 straipsnio 5 dalies c punkte nurodytos įpareigojimo iškrauti laimikį de minimis išimtys, taikomos europiniams jūrų liežuviams, ICES 8a ir 8b kvadratuose sužvejojamiems sijiniais tralais ir demersiniais tralais, ir europiniams jūrų liežuviams, ICES 8a ir 8b kvadratuose sužvejojamiems sieniniais tinklais ir žiauniniais tinklais. Naujojoje bendroje rekomendacijoje valstybių narių pateiktus tas išimtis pagrindžiančius duomenis peržiūrėjo ŽMTEK (7). ŽMTEK padarė išvadą, kad bendroje rekomendacijoje pateikti argumentai – sunkiai padidinamas selektyvumas ir neproporcingos nepageidaujamos priegaudos tvarkymo išlaidos – yra pagrįsti. Taigi, atsižvelgiant į tai, kad aplinkybės nepasikeitė, de minimis išimtis reikėtų palikti ir pietvakarių vandenų demersinių išteklių žvejybai skirtame 2019–2021 m. išmetimo į jūrą mažinimo plane;
                  
               
                     (11)
                  
                  
                     į Deleguotąjį reglamentą (ES) 2016/2374 įtraukta Reglamento (ES) Nr. 1380/2013 15 straipsnio 5 dalies c punkte nurodyta įpareigojimo iškrauti laimikį de minimis išimtis, taikoma europinėms jūrinėms lydekoms, ICES 8 ir 9 parajoniuose sužvejojamoms tralais ir traukiamaisiais tinklais. ŽMTEK, peržiūrėjęs valstybių narių pateiktus tą išimtį pagrindžiančius duomenis, padarė išvadą (8), kad norint įvertinti selektyvumo pagerinimą reikėtų atlikti daugiau bandymų. Siekiant surinkti šiuos duomenis žvejyba turėtų būti tęsiama, taigi, Komisijos nuomone, išimtis turėtų būti suteikta laikinai, tačiau valstybės narės turėtų būti įpareigotos pateikti atitinkamus duomenis, kad ŽMTEK galėtų visapusiškai įvertinti išimties pagrįstumą, o Komisija atlikti peržiūrą. Todėl de minimis išimtis turėtų būti laikinai taikoma iki 2019 m. gruodžio 31 d. Atitinkamos valstybės narės turėtų atlikti papildomus bandymus ir kuo greičiau iki 2019 m. gegužės 31 d. pateikti informaciją, kad ŽMTEK ją įvertintų;
                  
               
                     (12)
                  
                  
                     į naująją bendrą rekomendaciją įtrauktos naujos de minimis išimtys, taikomos:
                     
                                 —
                              
                              
                                 paprastiesiems beriksams, sužvejojamiems kabliukais ir ūdomis ICES 10 parajonyje,
                              
                           
                                 —
                              
                              
                                 didžiaakėms siūlapelekėms vėgėlėms, sužvejojamoms kabliukais ir ūdomis ICES 10 parajonyje,
                              
                           
                                 —
                              
                              
                                 paprastosioms stauridėms, sužvejojamoms tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 paprastosioms stauridėms, sužvejojamoms žiauniniais tinklais ICES 8, 9 ir 10 parajoniuose ir Žvejybos rytų vidurio Atlantos komiteto (CECAF) 34.1.1, 34.1.2 bei 34.2.0 rajonuose,
                              
                           
                                 —
                              
                              
                                 atlantinėms skumbrėms, sužvejojamoms tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 atlantinėms skumbrėms, sužvejojamoms žiauniniais tinklais ICES 8, 9 ir 10 parajoniuose ir CECAF 34.1.1, 34.1.2 bei 34.2.0 rajonuose,
                              
                           
                                 —
                              
                              
                                 europiniams ančiuviams, sužvejojamiems tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 smulkiadyglėms saulažuvėms, sužvejojamoms tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 megrimams, sužvejojamiems tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 megrimams, sužvejojamiems žiauniniais tinklais ICES 8 ir 9 parajoniuose,
                              
                           
                                 —
                              
                              
                                 jūrinėms plekšnėms, sužvejojamoms tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 jūrinėms plekšnėms, sužvejojamoms žiauniniais tinklais ICES 8 ir 9 parajoniuose,
                              
                           
                                 —
                              
                              
                                 velniažuvinėms, sužvejojamoms tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 velniažuvinėms, sužvejojamoms žiauniniais tinklais ICES 8 ir 9 parajoniuose,
                              
                           
                                 —
                              
                              
                                 paprastiesiems merlangams, sužvejojamiems tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 paprastiesiems merlangams, sužvejojamiems žiauniniais tinklais ICES 8 ir 9 parajoniuose,
                              
                           
                                 —
                              
                              
                                 sidabriniams polakams, sužvejojamiems tralais ir traukiamaisiais tinklais ICES 8 ir 9 parajoniuose,
                              
                           
                                 —
                              
                              
                                 sidabriniams polakams, sužvejojamiems žiauniniais tinklais ICES 8 ir 9 parajoniuose,
                              
                           
                                 —
                              
                              
                                 didžiaakėms siūlapelekėms vėgėlėms, sužvejojamoms tralais ir traukiamaisiais tinklais ICES 9a kvadrate,
                              
                           
                                 —
                              
                              
                                 raudonpelekiams pagelams, sužvejojamiems tralais ir traukiamaisiais tinklais ICES 9a kvadrate,
                              
                           
                                 —
                              
                              
                                 jūrų liežuviams, sužvejojamiems tralais ir traukiamaisiais tinklais ICES 9a kvadrate;
                              
                           
               
                     (13)
                  
                  
                     valstybės narės pateikė informacijos dėl de minimis išimčių paprastiesiems beriksams ir didžiaakėms siūlapelekėms vėgėlėms, ICES 10 parajonyje sužvejojamiems kabliukais ir ūdomis. ŽMTEK peržiūrėjo duomenis ir padarė išvadą, kad dar labiau didinti selektyvumą būtų sunku arba kad jį padidinus nepageidaujamo laimikio tvarkymas pareikalautų neproporcingų išlaidų. Todėl tikslinga šias de minimis išimtis įtraukti į naująjį 2019–2021 m. išmetimo į jūrą mažinimo planą;
                  
               
                     (14)
                  
                  
                     valstybių narių pateiktą informaciją reikia papildyti informacija apie naująsias de minimis išimtis, taikomas kiekvienai iš šių rūšių atskirai:
                     
                                 —
                              
                              
                                 paprastosioms stauridėms, atlantinėms skumbrėms, europiniams ančiuviams, smulkiadyglėms saulažuvėms, megrimams, jūrinėms plekšnėms, velniažuvinėms, paprastiesiems merlangams ir sidabriniams polakams, ICES 8 ir 9 parajoniuose sužvejojamiems tralais ir traukiamaisiais tinklais,
                              
                           
                                 —
                              
                              
                                 megrimams, jūrinėms plekšnėms, velniažuvinėms, paprastiesiems merlangams ir sidabriniams polakams, ICES 8 ir 9 parajoniuose sužvejojamiems žiauniniais tinklais,
                              
                           
                                 —
                              
                              
                                 paprastosioms stauridėms ir atlantinėms skumbrėms, ICES 8, 9 ir 10 parajoniuose ir CECAF 34.1.1, 34.1.2 ir 34.2.0 rajonuose sužvejojamoms žiauniniais tinklais, ir
                              
                           
                                 —
                              
                              
                                 didžiaakėms siūlapelekėms vėgėlėms, raudonpelekiams pagelams ir jūrų liežuviams, ICES 9a kvadrate sužvejojamiems tralais ir traukiamaisiais tinklais.
                              
                           Tokiomis aplinkybėmis šios atskiros išimtys kiekvienai rūšiai turėtų būti suteiktos tik 1 metams, o valstybės narės turėtų būti įpareigotos pateikti atitinkamus duomenis, kad ŽMTEK galėtų visapusiškai įvertinti išimčių pagrįstumą, o Komisija atlikti peržiūrą. Todėl šios de minimis išimtys turėtų būti laikinai taikomos iki 2019 m. gruodžio 31 d. Atitinkamos valstybės narės turėtų atlikti papildomus bandymus ir kuo greičiau iki 2019 m. gegužės 31 d. pateikti informaciją, kad ŽMTEK ją įvertintų;
                  
               
                     (15)
                  
                  
                     siekiant užtikrinti patikimus į jūrą išmetamų žuvų kiekio įverčius, į kuriuos atsižvelgiant nustatomas bendras leidžiamas sužvejoti kiekis (BLSK), valstybės narės tais atvejais, kai de minimis išimties taikymas grindžiamas ribotų duomenų atvejų ir dalinių laivyno duomenų ekstrapoliacija, turėtų užtikrinti, kad būtų teikiami tikslūs ir patikrinami viso laivyno, kuriam taikoma ši de minimis nuostata, duomenys;
                  
               
                     (16)
                  
                  
                     naujojoje bendroje rekomendacijoje siūlomos priemonės atitinka Reglamento (ES) Nr. 1380/2013 15 straipsnio 4 dalį, 15 straipsnio 5 dalies c punktą ir 18 straipsnio 3 dalį, taigi jas galima įtraukti į šį reglamentą;
                  
               
                     (17)
                  
                  
                     vadovaudamasi Reglamento (ES) Nr. 1380/2013 18 straipsniu, Komisija atsižvelgė tiek į ŽMTEK vertinimą, tiek į būtinybę, kad valstybės narės iki 2019 m. sausio 1 d. užtikrintų visapusišką įpareigojimo iškrauti laimikį įgyvendinimą. Kai kuriais atvejais išimtys reikalauja tęsti žvejybos veiklą ir toliau rinkti duomenis, kad būtų galima atsižvelgti į ŽMTEK pateiktas pastabas. Komisija mano, kad šiais atvejais leisti taikyti išimtis laikinai būtų pragmatiškas ir atsargus žvejybos valdymo principas, nes visai neleidžiant to daryti, būtų neįmanoma surinkti duomenų, kurie būtini siekiant užtikrinti tinkamą ir pagrįstą išmetimo į jūrą valdymą, kol visapusiškai įsigalios įpareigojimas iškrauti laimikį;
                  
               
                     (18)
                  
                  
                     kadangi šiame reglamente numatytos priemonės daro tiesioginį poveikį atitinkamai Sąjungos laivų ekonominei veiklai ir žvejybos sezono planavimui, šis reglamentas turėtų įsigalioti iš karto, kai tik bus paskelbtas. Jis turėtų būti taikomas nuo 2019 m. sausio 1 d.,
                  
               PRIĖMĖ ŠĮ REGLAMENTĄ:
         
            1 straipsnis
            Įpareigojimo iškrauti laimikį įgyvendinimas
            Reglamento (ES) Nr. 1380/2013 15 straipsnio 1 dalyje nustatytas įpareigojimas iškrauti laimikį pagal šį reglamentą 2019–2021 m. taikomas demersinėms rūšims ICES 8, 9 ir 10 parajoniuose ir Žvejybos rytų vidurio Atlantos komiteto (CECAF) 34.1.1, 34.1.2 bei 34.2.0 rajonuose.
         
         
            2 straipsnis.
            Apibrėžtis
            
               Ūda Voracera
               – smulkiosios žvejybos įrankiams priskiriama vietoje suprojektuota ir pagaminta mechanizuota ūda su kabliukais, kurią naudoja smulkiosios žvejybos laivynas, žvejojantis raudonpelekius pagelus prie Pietų Ispanijos krantų ICES 9a kvadrate.
         
         
            3 straipsnis
            Išgyvenamumu grindžiamos išimties taikymas norveginiams omarams
            
               1.   Įpareigojimo iškrauti laimikį išimtis, skirta rūšims, kurių moksliniai duomenys rodo didelį išgyvenamumą, kaip nurodyta Reglamento (ES) Nr. 1380/2013 15 straipsnio 4 dalies b punkte, taikoma norveginiams omarams (Nephrops norvegicus), ICES 8 ir 9 parajoniuose sužvejojamiems demersiniais tralais (žvejybos įrankių kodai (9): OTB, OTT, PTB, TBN, TBS, TB, TBB, OT, PT ir TX).
            
            
               2.   Į jūrą išmetamus 1 dalyje nurodytais atvejais sužvejotus norveginius omarus reikia paleisti nedelsiant nepažeistus tame pačiame rajone, kuriame jie buvo sužvejoti.
            
         
         
            4 straipsnis
            Išgyvenamumu grindžiamos išimties taikymas rombinėms rajožuvėms
            
               1.   Įpareigojimo iškrauti laimikį išimtis, skirta rūšims, kurių moksliniai duomenys rodo didelį išgyvenamumą, kaip nurodyta Reglamento (ES) Nr. 1380/2013 15 straipsnio 4 dalies b punkte, taikoma rombinėms rajožuvėms (Rajiformes), ICES 8 ir 9 parajoniuose sužvejojamoms visais žvejybos įrankiais. Į jūrą išmetamas tame rajone sužvejotas rombines rajožuves reikia paleisti nedelsiant.
            
            
               2.   Tiesioginių valdymo interesų turinčios valstybės narės kasmet pateikia papildomos mokslinės informacijos, pagrindžiančios 1 dalyje nurodytos išimties taikymą. Pateiktą mokslinę informaciją kasmet iki rugpjūčio 1 d. įvertina ŽMTEK.
            
            
               3.   1 dalyje nurodyta išimtis rajoms gegutėms taikoma iki 2019 m. gruodžio 31 d. Tiesioginių valdymo interesų turinčios valstybės narės kuo greičiau iki 2019 m. gegužės 31 d. pateikia papildomos mokslinės informacijos, pagrindžiančios tos išimties taikymą. Pateiktą mokslinę informaciją iki 2019 m. rugpjūčio 1 d. įvertina ŽMTEK.
            
         
         
            5 straipsnis
            Išgyvenamumu grindžiamos išimties taikymas raudonpelekiams pagelams
            
               1.   Įpareigojimo iškrauti laimikį išimtis, skirta rūšims, kurių moksliniai duomenys rodo didelį išgyvenamumą, kaip nurodyta Reglamento (ES) Nr. 1380/2013 15 straipsnio 4 dalies b punkte, taikoma raudonpelekiams pagelams (Pagellus bogaraveo), ICES 9a kvadrate sužvejojamiems smulkiosios žvejybos įrankiams priskiriama ūda Voracera, ir raudonpelekiams pagelams (Pagellus bogaraveo), ICES 10 parajonyje sužvejojamiems kabliukais ir ūdomis.
            
            
               2.   Į jūrą išmetamus 1 dalyje nurodytais atvejais sužvejotus raudonpelekius pagelus reikia paleisti nedelsiant.
            
         
         
            6 straipsnis
            
               De minimis išimtys
            
               1.   Nukrypstant nuo Reglamento (ES) Nr. 1380/2013 15 straipsnio 1 dalies, pagal to reglamento 15 straipsnio 5 dalies c punktą į jūrą išmesti leidžiama šiuos kiekius:
               
                           a)
                        
                        
                           europinių jūrinių lydekų (Merluccius merluccius) – 2019 m. ne daugiau kaip 6 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja tralus ir traukiamuosius tinklus (žvejybos įrankių kodai: OTT, OTB, PTB, OT, PT, TBN, TBS, TX, SSC, SPR, TB, SDN, SX, SV);
                        
                     
                           b)
                        
                        
                           europinių jūrų liežuvių (Solea solea) – ne daugiau kaip 5 % bendro metinio šios rūšies laimikio, ICES 8a ir 8b kvadratuose sužvejojamo laivų, kurie naudoja sijinius ir demersinius tralus (žvejybos įrankių kodai: OTB, OTT, PTB, TBN, TBS, TBB, OT, PT ir TX);
                        
                     
                           c)
                        
                        
                           europinių jūrų liežuvių (Solea solea) – ne daugiau kaip 3 % bendro metinio šios rūšies laimikio, 8a ir 8b kvadratuose sužvejojamo laivų, kurie naudoja sieninius ir žiauninius tinklus (žvejybos įrankių kodai: GNS, GN, GND, GNC, GTN, GTR ir GEN);
                        
                     
                           d)
                        
                        
                           paprastųjų beriksų (Beryx spp.) – ne daugiau kaip 5 % bendro metinio šios rūšies laimikio, ICES 10 parajonyje sužvejojamo laivų, kurie naudoja kabliukus ir ūdas (žvejybos įrankių kodai: LHP, LHM, LLS, LLD);
                        
                     
                           e)
                        
                        
                           didžiaakių siūlapelekių vėgėlių (Phycis blennoides) – ne daugiau kaip 3 % bendro metinio šios rūšies laimikio, ICES 10 parajonyje sužvejojamo laivų, kurie naudoja kabliukus ir ūdas (žvejybos įrankių kodai: LHP, LHM, LLS, LLD);
                        
                     
                           f)
                        
                        
                           paprastųjų stauridžių (Trachurus spp.) – 2019 m. ne daugiau kaip 7 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           g)
                        
                        
                           paprastųjų stauridžių (Trachurus spp.) – 2019 m. ne daugiau kaip 3 % bendro metinio šios rūšies laimikio, ICES 8, 9 ir 10 parajoniuose ir CECAF 34.1.1, 34.1.2 bei 34.2.0 rajonuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           h)
                        
                        
                           atlantinių skumbrių (Scomber scombrus) – 2019 m. ne daugiau kaip 7 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           i)
                        
                        
                           atlantinių skumbrių (Scomber scombrus) – 2019 m. ne daugiau kaip 3 % bendro metinio šios rūšies laimikio, ICES 8, 9 ir 10 parajoniuose ir CECAF 34.1.1, 34.1.2 bei 34.2.0 rajonuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           j)
                        
                        
                           europinių ančiuvių (Engraulis encrasicolus) – 2019 m. ne daugiau kaip 7 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           k)
                        
                        
                           smulkiadyglių saulažuvių (Caproidae) – 2019 m. ne daugiau kaip 7 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           l)
                        
                        
                           megrimų (Lepidorhombus spp.) – 2019 m. ne daugiau kaip 5 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           m)
                        
                        
                           megrimų (Lepidorhombus spp.) – 2019 m. ne daugiau kaip 4 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           n)
                        
                        
                           jūrinių plekšnių (Pleuronectes platessa) – 2019 m. ne daugiau kaip 5 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           o)
                        
                        
                           jūrinių plekšnių (Pleuronectes platessa) – 2019 m. ne daugiau kaip 4 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           p)
                        
                        
                           velniažuvinių (Lophiidae) – 2019 m. ne daugiau kaip 5 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           q)
                        
                        
                           velniažuvinių (Lophiidae) – 2019 m. ne daugiau kaip 4 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           r)
                        
                        
                           paprastųjų merlangų (Merlangius merlangus) – 2019 m. ne daugiau kaip 5 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           s)
                        
                        
                           paprastųjų merlangų (Merlangius merlangus) – 2019 m. ne daugiau kaip 4 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           t)
                        
                        
                           sidabrinių polakų (Pollachius pollachius) – 2019 m. ne daugiau kaip 5 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           u)
                        
                        
                           sidabrinių polakų (Pollachius pollachius) – 2019 m. ne daugiau kaip 4 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           v)
                        
                        
                           didžiaakių siūlapelekių vėgėlių (Phycis blennoides) – 2019 m. ne daugiau kaip 7 % bendro metinio šios rūšies laimikio, ICES 9a kvadrate sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV);
                        
                     
                           w)
                        
                        
                           raudonpelekių pagelų (Pagellus bogaraveo) – 2019 m. ne daugiau kaip 7 % bendro metinio šios rūšies laimikio, ICES 9a kvadrate sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV);
                        
                     
                           x)
                        
                        
                           jūrų liežuvių (Solea spp.) – 2019 m. ne daugiau kaip 7 % bendro metinio šios rūšies laimikio, ICES 9a kvadrate sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV).
                        
                     
            
               2.   1 dalies a punkte ir f–x punktuose nurodytos de minimis išimtys laikinai taikomos iki 2019 m. gruodžio 31 d. Tiesioginių valdymo interesų turinčios valstybės narės kuo greičiau iki 2019 m. gegužės 31 d. pateikia papildomos mokslinės informacijos, pagrindžiančios tų išimčių taikymą. Pateiktą mokslinę informaciją iki 2019 m. rugpjūčio 1 d. įvertina ŽMTEK.
            
         
         
            7 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. sausio 1 d. iki 2021 m. gruodžio 31 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 18 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 354, 2013 12 28, p. 22.
         
            (2)  2015 m. spalio 12 d. Komisijos deleguotasis reglamentas (ES) 2015/2439, kuriuo nustatomas tam tikrai priedugnio žuvų žvejybai pietvakarių vandenyse taikomas žuvų išmetimo į jūrą mažinimo planas (OL L 336, 2015 12 23, p. 36).
         
            (3)  2016 m. spalio 12 d. Komisijos deleguotasis reglamentas (ES) 2016/2374, kuriuo nustatomas tam tikrai priedugnio žvejybai pietvakarių vandenyse taikomas žuvų išmetimo į jūrą mažinimo planas (OL L 352, 2016 12 23, p. 33).
         
            (4)  2017 m. spalio 20 d. Komisijos deleguotasis reglamentas (ES) 2018/44, kuriuo iš dalies keičiamas Deleguotasis reglamentas (ES) 2016/2374, kuriuo nustatomas tam tikrai priedugnio žvejybai pietvakarių vandenyse taikomas žuvų išmetimo į jūrą mažinimo planas (OL L 7, 2018 1 12, p. 1).
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf.
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf.
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (9)  Šiame reglamente naudojami žvejybos įrankių kodai yra nustatyti Komisijos įgyvendinimo reglamento (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės, XI priede. Lentelėje naudojami laivų, kurių bendrasis ilgis mažesnis nei 10 metrų, žvejybos įrankių kodai yra nustatyti FAO žvejybos įrankių klasifikavimo sistemoje.